सुजुकी इनाजुमा 250 के दाम में एक लाख रुपया के कमी के संगे दोबारा लॉंच कईलस
भारतीय दुपहिया बाज़ार में जापान के मशहूर मोटरसाइकल निर्माता सुज़ुकी के ओर से नाया 250 सीसी बाइक, इनाजुमा 250 (Suzuki Inazuma 250) के लॉंच कईलस। ए बाइक के दाम भी पहिले के मुक़ाबले अब एक लाख रुपया कम हो जाई।
सुज़ुकी के ओर से पेश इनाजुमा 250 में 248 सीसी के डबल सिलेंडर लिक्विड कूल्ड, 4 स्ट्रोक इंजन बाटे। इंजन के बेहतर प्रदर्शन खातिर 6 स्पीड गियरबॉक्स, टेलीस्कोपिक फ्रंट सस्पेंशन (कॉइल स्प्रिंग के संगे), स्विंग आर्म टाइप रियर सस्पेंशन, डिस्क ब्रेक आदि शामिल बाटे।
बाइक में लागल पेट्रोल टैंक के क्षमता 13.3 लीटर के बा। फिलहाल कंपनी के ओर से बाइक के दु रंग में उतारल गईल बा - ‘कैंडी कार्डिनल रेड’ अवुइर ‘पर्ल नेब्यूलर ब्लैक’।
मालूम रहे कि एकरा से पहिले इ बाइक भारतीय बाजार में 20 जनवरी, 2014 के लॉंच हो चुकल बिया। तब एकर दाम 3.1 लाख रुपया राखल रहे। ओ समय इ बाइक पूरा तरीका से जापान के प्लांट में बनत रहे, जेकरा से एकरा के आयात करे प कंपनी के भारी शुल्क चुकावे के परत रहे।
अब कंपनी के बाइक के हर पुर्जा के जापानी प्लांट में बनावेले अवुरी ओ सभ पुर्जा के अलग-अलग आयात क अपना गुड़गाँव प्लांट में असेम्बल करेले, जेकरा चलते एकरा भारी आयात शुल्क से छुट मिल जाला।
कंपनी आयात शुल्क में मिलल एही छुट के अपना ग्राहक के देवे के तय करत एकरा दाम में करीब एक लाख रुपया के कमी करत, 2 लाख 15 हज़ार 700 रुपया में उपलब्ध करावे के तय कईले बिया।
मालूम रहे कि, 250 सीसी वर्ग में ए बाइक के अलावे Honda CBR250R, KTM 200 Duke, Kawasaki Ninja 300 जईसन बाइक पहिले से मौजूद बाटे।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva